فرانسانین گونئی باتیسینداکی تربس قصبه‌سینده بیر سوپرمارکتده چالیشانلارلا موشتریلرین گیروو آلیندیغی سالدیری‌دا گؤنول‌لو شکیلده بیر قادین گیروولا یئر دگیشدیرن فرانسا ژاندارما یاربایی آرنو بلترام، آلدیغی یارالار سونوجو جانیندان اولدو.
جمهورباشقانی امانوئل مکرون، ایلکین ۱۶ نفرین یارالاندیغینی، ۲ نفرین ده آغیر یارا آلدیغینی، بیرینین یاربای آرنو بلترام (۴۵) اولدوغونو دویوردو.
داها سونرا یاربایین حیاتینی ایتیردیگینی آچیقلایان مکرون، بلترام‌ین 'سیرادیشی بیر جسارت گؤستردیگینی و بیر قهرمان اولاراق اؤلدوغونو' دیله گتیردی.
بئله‌لیکله سالدیرینین قوربانلارینین سایی‌سی ۴ اولدو.
ایچ ایشلری باخانی جرارد کولومب دا "اولکه‌سی اوچون اؤلدو. فرانسا اونون قهرمان‌لیغینی، جسارتینی و اؤزونو فدا ائتمه‌سینی اصلا اونوتمایاجاق" تویتینی پایلاشدی.
​فرانسا ژاندارماسینین توم مرکزلرینده بایراقلار یارییا ائندیریلدی.
ساده‌جه فرانسیزلار دئییل، آوروپا کومیسیونو باشقانی فرانس تیمرمانس داخیل بیر چوخ آوروپالی، 'بیر باشقاسی اوچون اؤز حیاتینی فدا ائدن' یاربای بلترام اواچون مئساژلار پایلاشدی.
